Pinggan Tak Retak, Nasi Tak Dingin

Pinggan Tak Rentak, Nasi Tak Dingin ialah sebuah siri drama televisyen Malaysia 2017 yang ditayangan arahan Nizam Zakaria, dibintangi oleh Raysha Rizrose, Idris Khan dam Azrel Ismail. Siri ini akan memulakan tayangan di Slot Akasia TV3 bermula 10 Julai 2017 menggantikan Bukan Hanya Sekadar Cinta
Drama Pinggan Tak Retak Nasi Tak Dingin. MyInfoTaip.com. Dicapai 10 Julai 2017. </ref>

Slot Iris TV3

Mulai 3 Mac 2021, Rabu - Jumaat, Pada pukul 6:00 petang

Sinopsis 
Sehari sebelum majlis perkahwinannya, Yuhanis (Raysha Rizrose) dikejutkan dengan berita tunangnya, Sharul Nizam (Azrel Ismail) enggan menikahinya. Nizam menghubungi keluarganya bahawa dia telahpun berkahwin dengan Shila (Zera Hariz) dalam diam di UK. Bimbang maruah keluarga tercemar, Yuhanis menebalkan muka merayu dan memaksa supaya Saiful Mizan merangkap abang kepada Sharul Nizam supaya mengahwininya.

Pada mulanya Mizan, menolak sekerasnya kerana tidak tidak mahu menjadi pak turut. Mizan juga masih trauma dengan perceraiannya dua tahun lalu dan serik untuk berkahwin. Namun akhirnya Mizan bersetuju dengan bersyarat. Dia tidak mahu diganggu dan menganggap ikatan perkahwinan hanya bersifat sementara. Kata-kata Mizan memakan diri apabila lama-kelamaan dia mula terpaut hati dengan Yuhanis gara-gara sifat Yuhanis yang penyabar dan patuh kepadanya walaupun tidak dilayan selayaknya.

Semantara itu, Nizam pulang bersama isterinya Shila. Ahli keluarganya amat terkejut apabila mengetahui Shila sudahpun hamil sebelum berkahwin. Nizam yang lurus bendul sangkakan kandungan itu ialah anaknya. Nizam sedar dan merasakan bahawa dirinya telah dipergunakan oleh Shila. Shila pula terancam dengan Yuhanis. Dia sering mengesyaki Yuhanis mempunyai rancangan untuk merampas suaminya.

Konflik bermula apabila Suraya (Aprena Manrose), bekas isteri Mizan tiba-tiba muncul kembali di dalam hidup Mizan. Suraya ingin merebut kembali cintanya kerana menyesal dengan perpisahan mereka. Selepas mendapat tahu bahawa Mizan sudah beristeri, pelbagai masalah kerap terjadi di dalam hidup Suraya lantas menyebabkan dia sedar sebenarnya tiada lelaki lain sebaik Mizan.

Rumah tangga Mizan dan Yuhanis mula bergoyah, kebahagiaan dan kasih sayang mereka yang baru berputik mula diuji. Mizan hampir-hampir menceraikan Yuhanis dan tewas kepada godaan Suraya yang berniat jahat itu. Terdapat rahsia yang belum terlerai, cinta yang tidak terucap, dan perkara yang belum selesai dalam keluarga ini. Mampukah Yuhanis mengharungi segala cabaran yang melanda rumah tangganya itu?

Pelakon 
 Raysha Rizrose sebagai Yuhanis (Hani)
 Idris Khan sebagai Saiful Mizan
 Azrel Ismail sebagai Sharul Nizam
 Zera Hariz sebagai Shila
 Aprena Manrose sebagai Suraya
 Zulkifli Ismail sebagai Encik Marzuki
 Sheila Mambo sebagai Azimah
 Zain Hamid sebagai Sharif
 Daim Jailani sebagai Zul
 Amyza Aznan
 Haeriyanto Hassan
 Raja Syahiran
 Riena Diana

Rujukan 

Rancangan TV3
Drama Melayu
Drama adaptasi novel di Malaysia